Pane oma idee proovile noortekohtumiste projektikoolitusel Idee45.
#000000
Kutsume kõiki huvilisi osa võtma ideelaborist, kuhu tulevad kokku noored koos noortejuhtidega, et üheskoos noorte algusjärgus või pooleliolevaid projektiideid edasi arendada või hoopis uusi ideid välja mõelda.
#000001
Koolituse sisuks on Eestis elavate erineva emakeelega noorte koostööprojektide ehk noortekohtumiste tekke ja arengu toetamine. Noortekohtumise elluviimine avardab silmaringi, aitab luua koostöö- ja sõprussidemeid Eestis elavate noorte vahel, annab väärtusliku projekti tegemise kogemuse ning hea võimaluse koos sõpradega mõni oluline teema päevakorda võtta ja koos midagi uut õppida.
#000002
Koolitusele ootame 11-16-aastaseid noori (2-4) koos grupijuhiga, kelleks võib olla nii noorsootöötaja, noortejuht, õpetaja vm, kes toetab projektis osalevaid noori nii projekti ettevalmistamisel kui ka selle kestel, et tagada noorte tõhus õppimine, kaitse ja turvalisus. Kuna noortekohtumiste puhul on noorte aktiivne osalus võtmetähtusega, ei ole noortejuhil võimalik koolitusele registreeruda üksi.
Koos koolitajate, projektinõustajate ning Noorteagentuuri töötajatega aitame noorte ideedel kujuneda edukateks projektideks, mida saate esitada pilootprojekti “Noortekohtumised” 1. oktoobri taotlustähtajaks.*
#000003
1. Toetada projektipartnerite leidmist ja koostööd
2. Arendada ja toetada noorte kujunemisjärgus ideid
3. Anda osalejatele põhiteadmised projektiloogikast
4. Tõsta pilootprojekti “Noortekohtumised” alast teadlikkust
#000004
Partnerite olemasolu ei ole koolitusel osalemise eelduseks – kui idee on hea ja tahtmine olemas, küll siis leiab ka partnerid. Kasvõi selleltsamalt koolituselt.
#000005
Koolituse töökeelteks on eesti ja vene ning vajadusel ka inglise keel. Koolitusel osalemine on tasuta.Transpordikulud koolituskohta ja tagasi tuleb katta ise.
#000006
Koolituse lõpus on teil võimalus soovi korral veel mõnda aega koolitajatega oma projektiidee osas nõu pidada.
#000007
Registreeri oma meeskond allpool. Koolituse kohtade arv on piiratud ja registreerimine kestab kuni 13.09. Registreerimise kinnituse ja lisainfo saadame hiljemalt 4 päeva enne ürituse toimumist.
#000008
* Rahastusotsuse langetamisel eelistatakse Idee45 koolitusel osalenud gruppide taotluste seast neid, mida koordineerib koolitusel isiklikult osalenud noortejuht.
#000009
Oleme Noorteprogrammide keskus Erasmus+ ja Euroopa Solidaarsuskorpuse agentuurist. Tegeleme noorte, noorsootöötajate ja noortevaldkonna arengu toetamisega ning rahvusvahelise koostöö edendamisega. Meie visioon on "Iga noor hoolib iseendast ja maailmast".
#000011